Szám: I. 35-22/2013.                                     

J E G Y Z Ő K Ö N Y V

Készült: Tata Város Önkormányzat Képviselő-testületének a 2013. július 11-én 15.00 órakor  a Városháza dísztermében  (2890 Tata, Kossuth tér 1.) megtartott  rendkívüli üléséről.

Jelen vannak:	Michl József polgármester
Robozné Schőnfeld Zsuzsanna alpolgármester
Horváthy Lóránt alpolgármester

Borsó Tibor, Brunner Sándor, Dinga László, Gerébi Ákos, Kaszál József, Király István, Kovács Attila, Szabó Gyula képviselők.     

Az ülésről távolmaradt: dr. Varga András képviselő

Az ülésre meghívást kapott:

•	Dr. J.Nagy Éva Tatai Járási Hivatal vezetője	
•	Kremniczky Gábor Tatai Tankerület igazgatója	
•	Kristóf Jánosné könyvvizsgáló				
•	Tatai Német Nemzetiségi Önkormányzat Elnöke	
•	Tatai Lengyel Nemzetiségi  Önkormányzat Elnöke
•	Tatai Roma Nemzetiségi Önkormányzat Elnöke	
•	Dr. Szolnoki István kistérségi tiszti-főorvos		
•	Dr. Vízkeleti András díszpolgár			
•	Dr. Nemes Lajos prof. díszpolgár			
•	Markó Gyula díszpolgár					
•	Kótai Lászlót díszpolgár					
•	Bohács Gyuláné díszpolgár 				
•	Móricz Zsigmond Városi Könyvtár			
•	Tatai Televízió Közalapítvány				
•	KEM Kormányhivatal Lorbert Ferenc			
•	Tatai Városi Ügyészség Vezetője	
•	Tata Városi Bíróság 					
•	HM 25. Klapka György Lövészdandár Parancsnok 
•	Tatai Rendőrkapitányság vezetője dr. Friedrich Gábor r.alezredes	
•	Gazdasági Érdekképviseleti Szervezetek KEM Szövetsége
•	KEM Kereskedelmi és Iparkamara			
•	Tatai Civil Társulás vezetője				
•	Tatai Református Egyházközség			
•	Szent Imre Plébánia					
•	Szent Kereszt Plébánia					
•	Dr. Pethő Emil humán és ügyrendi bizottsági tag   
•	Horváth József humán és ügyrendi bizottsági tag      
•	Dr. Laky Zoltán humán és ügyrendi bizottsági tag       
•	Ruchti Róbert humán és ügyrendi bizottsági tag	      
•	Viczenáné Czégény Ágnes pénzügyi és városfejlesztési bizottsági tag
•	Kiss János pénzügyi és városfejlesztési bizottsági tag  
•	Szabó Katalin pénzügyi és városfejlesztési bizottsági tag 
•	24 ÓRA megyei napilap  
•	Helyi Téma 

A napirendekhez meghívottak:

Lázár Ottó a TAC elnöke					    
Dr. Márkus Mihály nyugalmazott püspök-lelkipásztor	
Illés Dániel a Tatai Református Gimnázium igazgatója	
Kovács Attila a Tata Energia Kft. ügyvezetője		           

Napirendi pontok előterjesztői,  előadói:

Lantainé Nagy Mária pénzügyi és városfejlesztési irodavezető
Bálint Anita humánszolgáltatási irodavezető			   
Dr. Lantai Éva jegyzői kabinetvezető				    
Dr. Fogarasi Richárd városüzemeltetési és vagyongazd.csop.v
Lakos Zsuzsa projekt koordinátor			                         
Tene Gáborné városüzemeltetési ügyintéző		    
Kiss Zsolt főépítész 					                
Bakos Zsolt vagyongazdálkodási ügyintéző    

Az ülésen a meghívottak közül megjelentek: a mellékelt jelenléti íven szereplők.

M i c h l  József polgármester tisztelettel köszönti a mai rendkívüli képviselő-testületi ülésen  megjelenteket.  
Megállapítja a határozatképességet, mivel 12 képviselőből 11 fő jelen van, majd az ülést megnyitja.
Tájékoztatja a testületet, hogy dr. Varga András képviselő külföldön tartózkodása miatt, nem tud részt venni az ülésen. 
      
Tisztelettel köszönti a Járási Hivatal vezetőjét, és köszönti azokat is, akik tanácskozási joggal vesznek részt, a meghívottakat, a napirendek előadóit, a sajtó képviselőit.

Napirend előtt:

M i c h l  József polgármester tájékoztatja a képviselő-testületet, hogy a mai napon van a Népesedési Világnap, s ebből az alkalomból a Nagycsaládosok Országos Egyesülete minden esztendőben pályázatot ír ki az önkormányzatok számára. Önkormányzatunk is pályázatot nyújtott be a „Család barát önkormányzat” címre, s örömmel tájékoztatja a képviselőtársakat és a vendégeket, hogy Tata városa Ózd és Sárvár városok mellett, elnyerte a „Család barát önkormányzat” címet, melynek átadására a mai napon került sor, a Nagycsaládosok Országos Egyesületének elnöke által, Soltész Miklós államtitkár úr jelenlétében Pázmándon, akik tavaly nyertek hasonló címet. Megköszöni az önkormányzat képviselő-testület tagjainak az együttműködést, a munkájukat abban, hogy ezt a címet elnyerhettük, és természetesen minden tatainak, tatai intézménynek, tatai családnak, hiszen csak velük együtt volt esélye a városnak ezt a szép díjat elnyerni. Harminc település kapta meg eddig Magyarországon ezt a díjat. Nagy öröm, hogy Tata városa az idén elnyerte ezt a díjat, a másik kettő mellett, ami a Magyar Tájdíj, az Által-ér Szövetség beadásának köszönhetően, illetve az Európa Díj.
Szívből gratulál városunknak.

Napirenddel kapcsolatban:

M i c h  l József polgármester javasolja a meghívón szereplő kilenc napirendet kiegészíteni két sürgősségi indítvánnyal, - Településrendezési szerződés az 1. sz. vasúti fővonal Biatorbágy –  „Tata szakaszának rekonstrukciójával kapcsolatban”, valamint „A Tatai Tanuszoda üzemeltetése” - , mely minősített többségű szavazattal kerülhet a napirendek közé.

Javasolja, hogy az 1. napirendet, „Külső pénzügyi forrás bevonása az Európai Uniós projektekhez” utolsóként tárgyalja meg a testület, mert egy visszaigazolást várnak a banktól. Ma Alpolgármester úrnak, és a vagyoncsoport vezetőjének személyesen sikerült egyeztetni a szerződés-tervezetet a tegnapi pénzügyi és városfejlesztési bizottság ülése utáni állapot szerint.

Kérdés, javaslat, vélemény hiányában, s z a v a z á s r a  bocsátja a „Településrendezési szerződés az 1. sz. vasúti fővonal Biatorbágy –  Tata szakaszának rekonstrukciójával kapcsolatban” sürgősségi indítvány napirendre történő felvételét, melyet

a képviselő-testület jelenlévő 11 tagja, egyhangú, 11 igen szavazattal elfogad.

S z a v a z á s r a  bocsátja   „A Tatai Tanuszoda üzemeltetése” c. sürgősségi indítvány napirendre történő felvételét, melyet
a képviselő-testület jelenlévő 11 tagja, egyhangú, 11 igen szavazattal elfogad.

Kérdés, hozzászólás hiányában, szavazásra bocsátja a napirendi pontokat, a sürgősségi indítvánnyokkal, és a sorrendiség meghatározásával,
Tata Város Önkormányzatának Képviselő-testülete a jegyzőkönyv mellékletét képező I-35-21/2013. sz. meghívón szereplő témákat – sürgősséggel felvéve a „Településrendezési szerződés az 1.sz. vasúti fővonal Biatorbágy – Tata szakaszának rekonstrukciójával kapcsolatban” és a „A Tatai Tanuszoda üzemeltetése” c. napirendekkel - az  alábbiak szerint tárgyalja meg:

N A P I R E N D : 
              
Vagyongazdálkodáshoz kapcsolódó előterjesztések:

          1 .   A tatai 1363/99 hrsz.-ú (Fényes-fasor mentén fekvő terület) ingatlannal  kapcsolatos döntés meghozatala
                 Előterjesztő:  Michl József polgármester
                 Előadó:          dr. Fogarasi Richárd  városüzemeltetési és vagyongazdálkodási csoportvezető
                  Meghívott:   Lázár Ottó, a TAC elnöke   

          2. A Tatai Református Egyházközséggel együttműködési megállapodás megkötése
               Előterjesztő:  Michl József polgármester
               Előadó:  dr. Fogarasi Richárd  városüzemeltetési és vagyongazdálkodási csoportvezető
               Meghívott: dr. Márkus Mihály, nyugalmazott püspök-lelkipásztor
                                  Illés Dániel a Tatai Református Gimnázium igazgatója

            3. A tatai 15374/11 és a 15374/12 hrsz.-ú (Újhegyi Zsellér dűlő)   ingatlanokkal kapcsolatos döntések meghozatala
                 Előterjesztő: Michl József polgármester
                 Előadó:          dr. Fogarasi Richárd városüzemeltetési és   vagyongazdálkodási  csoportvezető

             4.  A Tata, Mindszenty tér 12. fsz. 2. szám alatti lakásra bérlőkijelölés 
                 Előterjesztő: Michl József polgármester
                 Előadó:          dr. Fogarasi Richárd városüzemeltetési és   vagyongazdálkodási  csoportvezető

            5. A Tata, 3305/11 helyrajzi számú, „Jenő Malomhoz” vezető út átvétele
                 Előterjesztő:   Michl József polgármester
                 Előadó:          dr. Fogarasi Richárd városüzemeltetési és  vagyongazdálkodási csoportvezető

           6. Településrendezési szerződés az 1. sz. vasúti fővonal Biatorbágy –  Tata szakaszának rekonstrukciójával kapcsolatban
               Előterjesztő:	Michl József polgármester
               Előadó:           Kiss Zsolt főépítész

         7. A Tatai Tanuszoda üzemeltetése
             Előterjesztő: Michl József polgármester
             Előadó:         dr. Fogarasi Richárd városüzemeltetési és  vagyongazdálkodási csoportvezető

Egyéb: 

        8. Állásfoglalás kialakítása a távhő szolgáltatási díjának   megállapításához
             Előterjesztő: Michl József polgármester
             Előadó:          dr. Fogarasi Richárd városüzemeltetési és        vagyongazdálkodási  csoportvezető
             Meghívott:    Kovács Attila a Tata Energia Kft. ügyvezetője

        9. A tatai Angolpark rehabilitációja című projekthez kapcsolódó  együttműködési megállapodás  
           Előterjesztő: Michl József polgármester
           Előadó:          Lakos Zsuzsa projektkoordinátor

     10. Megállapodás megkötése az Angyal Patika környezetében kialakítható parkolóhelyekről
          Előterjesztő: Michl József polgármester
       Előadó:         Tene Gáborné városüzemeltetési ügyintéző

Költségvetéshez kapcsolódó előterjesztés:

11. Külső pénzügyi forrás bevonása az Európai Uniós projektekhez 
      Előterjesztő: Michl József polgármester 
      Előadó:         dr. Kórósi Emőke jegyző 
                           Lantainé Nagy Mária pénzügyi és városfejlesztési    
Irodavezető

melyet a képviselő-testület jelenlévő 11 tagja, egyhangú, 11 igen szavazattal elfogad, és a következő határozatot hozza:

Tata Város Önkormányzat Képviselő-testületének
374/2013. (VII.12.)  Tata Kt. határozata
a 2013. július 11-i rendkívüli testületi ülésen tárgyalandó
napirendi pontok meghatározásáról

Tata Város Önkormányzatának Képviselő-testülete a jegyzőkönyv mellékletét képező I-35-21/2013. sz. meghívón szereplő témákat – sürgősséggel felvéve a „Településrendezési szerződés az 1.sz. vasúti fővonal Biatorbágy – Tata szakaszának rekonstrukciójával kapcsolatban” és a „A Tatai Tanuszoda üzemeltetése” c. napirendekkel - az  alábbiak szerint tárgyalja meg:

N A P I R E N D : 
              
Vagyongazdálkodáshoz kapcsolódó előterjesztések:

          1 .   A tatai 1363/99 hrsz.-ú (Fényes-fasor mentén fekvő terület) ingatlannal  kapcsolatos döntés meghozatala
                 Előterjesztő:  Michl József polgármester
                 Előadó:          dr. Fogarasi Richárd  városüzemeltetési és vagyongazdálkodási csoportvezető
                  Meghívott:   Lázár Ottó, a TAC elnöke   

          2. A Tatai Református Egyházközséggel együttműködési megállapodás megkötése
               Előterjesztő:  Michl József polgármester
               Előadó:  dr. Fogarasi Richárd  városüzemeltetési és vagyongazdálkodási csoportvezető
               Meghívott: dr. Márkus Mihály, nyugalmazott püspök-lelkipásztor
                                  Illés Dániel a Tatai Református Gimnázium igazgatója

            3. A tatai 15374/11 és a 15374/12 hrsz.-ú (Újhegyi Zsellér dűlő)   ingatlanokkal kapcsolatos döntések meghozatala
                 Előterjesztő: Michl József polgármester
                 Előadó:          dr. Fogarasi Richárd városüzemeltetési és   vagyongazdálkodási  csoportvezető

             4.  A Tata, Mindszenty tér 12. fsz. 2. szám alatti lakásra bérlőkijelölés 
                 Előterjesztő: Michl József polgármester
                 Előadó:          dr. Fogarasi Richárd városüzemeltetési és   vagyongazdálkodási  csoportvezető

            5. A Tata, 3305/11 helyrajzi számú, „Jenő Malomhoz” vezető út átvétele
                 Előterjesztő:   Michl József polgármester
                 Előadó:          dr. Fogarasi Richárd városüzemeltetési és  vagyongazdálkodási csoportvezető

           6. Településrendezési szerződés az 1. sz. vasúti fővonal Biatorbágy –  Tata szakaszának rekonstrukciójával kapcsolatban
               Előterjesztő:	Michl József polgármester
               Előadó:           Kiss Zsolt főépítész

         7. A Tatai Tanuszoda üzemeltetése
             Előterjesztő: Michl József polgármester
             Előadó:         dr. Fogarasi Richárd városüzemeltetési és  vagyongazdálkodási csoportvezető

Egyéb: 

        8. Állásfoglalás kialakítása a távhő szolgáltatási díjának   megállapításához
             Előterjesztő: Michl József polgármester
             Előadó:          dr. Fogarasi Richárd városüzemeltetési és        vagyongazdálkodási  csoportvezető
             Meghívott:    Kovács Attila a Tata Energia Kft. ügyvezetője

        9. A tatai Angolpark rehabilitációja című projekthez kapcsolódó  együttműködési megállapodás  
           Előterjesztő: Michl József polgármester
           Előadó:          Lakos Zsuzsa projektkoordinátor

     10. Megállapodás megkötése az Angyal Patika környezetében kialakítható parkolóhelyekről
     Előterjesztő: Michl József polgármester
       Előadó:         Tene Gáborné városüzemeltetési ügyintéző

Költségvetéshez kapcsolódó előterjesztés:

11. Külső pénzügyi forrás bevonása az Európai Uniós projektekhez 
      Előterjesztő: Michl József polgármester 
      Előadó:         dr. Kórósi Emőke jegyző 
                           Lantainé Nagy Mária pénzügyi és városfejlesztési    
Irodavezető

1.	N a p i r e n d :
             
          A tatai 1363/99 hrsz.-ú (Fényes-fasor mentén fekvő terület) 
ingatlannal  kapcsolatos döntés meghozatala
         Előterjesztő:  Michl József polgármester
         Előadó:          dr. Fogarasi Richárd  városüzemeltetési és vagyongazdálkodási csoportvezető
                  
A napirend tárgyalásán jelen van: Lázár Ottó, a TAC elnöke.

M i c h l  József polgármester köszönti Lázár Ottót a TAC elnökét.
Kérdés nem lévén, megkéri a pénzügyi és városfejlesztési bizottság elnökét, ismertesse a bizottság véleményét.

B o r s ó  Tibor képviselő, a pénzügyi és városfejlesztési bizottság elnöke tájékoztatja a képviselő-testületet, hogy a bizottság az előterjesztést megtárgyalta, és a határozati javaslat módosítására tett javaslatot, mely a kivetítőn is olvasható már. Ezt a módosított határozati javaslatot a bizottság jelenlévő 5 tagja, 4 igen szavazattal, 1 tartózkodással elfogadásra javasolja.

M i c h l  József polgármester jelzi, Gerébi Ákos képviselőnek, a pénzügyi és városfejlesztési bizottság tegnapi ülésén volt egy javaslata, melynek ismertetésére felkéri Gerébi Ákos képviselőt.

G e r é b i  Ákos képviselő elmondja, hosszan vitatta a bizottság a napirendet. Alapvető kérdés az, hogy a működéssel kapcsolatos költségeket, és ennek teherviselését hogyan tudjuk úgy megtervezni, hogy az egész finanszírozásnak az ügyei megnyugtató módon rendeződhessenek, illetve, az önkormányzatnak mekkora forrást kell vállalnia a beruházás előkészítése kapcsán. Tekintettel arra, hogy az egyik problémát az jelenti, és részben a sportegyesület kérelme is erre utal, hogy ahhoz, hogy tovább lehessen lépni, és a fontos műszaki, technikai kérdéseket tisztázni lehessen, szükséges, hogy a tervezés olyan stádiumba jusson, ami alapján ezek a kérdések egzakt módon is meghatározhatók. Jelenleg a sportegyesületnek nincs meg a forrása erre, ehhez kellene a 12 MFt-os támogatás, ami már az elmúlt alkalommal a bizottság elé került, megtárgyalt, bár a testület elé nem került. Erre azt javasolta a bizottsági ülésen, mivel sokkal nagyobb kötelezettségvállalást jelentene a telek visszavásárlása, ezért sokkal praktikusabbnak, egyszerűbbnek tartaná, ha a képviselő-testület úgy döntene, hogy a 12 MFt-ot támogatásként odaadja a sportegyesületnek, és ahogy a projekt előkészítése halad, akkor lehet a további kérdést rendezni megnyugtató módon, beleértve a következő napirendi pontban szereplő Református Egyházközséggel való megállapodást, illetve a gimnáziumot érintő ügyeket is. Javasolja a képviselő-testületnek, fontolja meg, milyen módon dönt, de nyilván ahhoz, hogy a projekt előkészítése tovább folytatódjon, szükség van a tervezési költség megelőlegezésére, vagy az önkormányzat magára vállalja ezt a költséget. Úgy gondolja, emlékeznek arra képviselőtársai, hogy a TAC-nak a Május 1. úti ingatlana értékesítése kapcsán a Magyar Állammal szemben keletkezett egy olyan kötelezettsége, ami szerint az ebből befolyó összeget olyan sportcélú fejlesztésre fordítja, amit 15 éven keresztül üzemeltetni is fog. A terület visszavásárlásához az állam felelős képviselőjének – sportállamtitkárság – jóváhagyására, egyetértésére is szükség lenne. Tekintettel arra, hogy az idő sürget, ezért javasolja megfontolásra javaslatát.

B o r s ó  Tibor képviselő utal a májusi, illetve a júniusi ülésre, amikor ezzel a témával foglalkoztak, akkor arra kérték Polgármester urat, hogy ennek a projektnek az önrészét, a 200 MFt-ot össze kell állítani. Ennek I. olvasata a két előterjesztés, a jelen napirend, és 3. napirend. Úgy gondolja, a Református Egyházközséggel való megállapodás jó úton, jó cél felé halad, kisebb egyeztetések szükségesek. A volt zeneiskola költségvetésben lévő szerepének, egy bevételi és két kiadási oldal rendezése szükséges. Itt sok probléma van azon kívül, hogy nincs meg a TAC elnökség döntése, határozata erről, és nincs meg az államtitkárság feloldó határozata sem. Májusban a testület a projekttel egyetértett, csak olyan előterjesztést szerettek volna látni, ami tartalmazza a projekt teljes bekerülési összegét, a műszaki tartalmát, és látják annak működtetési költségeit, illetve ezekből a szerződésekből előre értékesített működési bevételeket, amiből kiderül, hogy az önkormányzatnak milyen terhei vannak. Javasolja a képviselő-testületnek, és a bizottság is ezzel értett egyet, hogy amíg a fenti kérdéseket nem tisztázzák, pontosítják, addig ne indítsanak el költségvetést érintő kiadásokat. Hangsúlyozza, amikor a projekt előkészítése megtörtént, egyetlen egy előterjesztésben nem volt szó arról, hogy bizonyos záros határidőn belül valamilyen költséget kell fizetni a TAC-nak, vagy az önkormányzatnak. Azt gondolja, ha ezt a határozati javaslatot elfogadja a testület, nem fog sérülni semmi, de tisztán kell látni abban, hogy meg van az önrész, és abban, hogy milyen műszaki tartalommal, milyen beruházás, hány ütemben valósul meg, s annak milyen lesz a működtetési, majdani költségvetési terhe. Ezzel tudják véglegesen elindítani a beruházást. Nem ért egyet, és nem javasolja képviselőtársainak Gerébi Ákos képviselőtársa által elmondott támogatás odaadását. Mindamellett elmondja, elég sok kiadási igény van a képviselő-testület előtt, amire döntések még nincsenek. A mai napon kapta azt az információt, hogy a csőprojekttel kapcsolatos beruházás távhő által biztosított önrésze, a 65 MFt-os összeg is képlékeny. Az kötelező feladat, végre kell hajtani augusztusban, és lehet, hogy oda is kell 50-60 MFt-ot adni annak érdekében, hogy az a beruházás megvalósuljon. Véleménye szerint, az sokkal fontosabb, mint ennek az összegnek a kifizetése.

G e r é b i  Ákos képviselő az előbb elmondottakkal nagyjából egyetért, már ami a projekt előkészítésének bizonytalanságát illeti. Azt viszont sokkal nagyobb kötelezettségvállalásnak tekinti, hogy az önkormányzat ezen az úton elindul, és elkötelezettséget jelent atekintetben, hogy az önkormányzat ennek a 200 MFt-os előkészítési, önerő megteremtésének jelentős, és nagyobbik részét magára vállalja. Lehet néhány héttel elodázni a probléma megoldását, de a sportegyesület kérését nem, hogy az előkészítő munkában a szükséges szerződéseket, anyagi ügyeit rendezni lehessen, amihez szükséges ez az összeg. Természetesen ha összekapcsolják a következő napirenddel, ahol nagyjából látszik, hogy milyen források állnak rendelkezésre az önerő lefedésére, és valamilyen módon szükség lesz, hogy ezt vásárlással, vagy más módon rendezi az önkormányzat, az technikai kérdés, de szükség van ilyen nagyságrendű önkormányzati kötelezettségvállalásra. Technikailag egyszerűbbnek, gyorsabbnak tartja az általa javasolt megoldást.

M i c h l  József polgármester köszöni a javaslatokat. Jelzi, néhány héten belül mindenképpen tartani kell egy rendkívüli testületi ülést, amelyre olyan előterjesztést készítenek, melyben a felvetetteket kidolgozzák, és addigra a TAC  elnöksége is állást tud foglalni, sőt megpróbálja az államtitkárságnak az előzetes véleményét is kikérni egyrészt a földvásárlására, és elkészítik azt a számítást, ha nem földvásárlásként adják, hanem más módon, ott milyen ütemezésre van szükség, és azt honnan tudja az önkormányzat előteremteni, és Gerébi Ákos javaslata a tervezésre szóló összeg, mint I. ütem, hogyan tud megvalósulni, ha több ütemre bontják.
Megkérdezi Gerébi Ákos képviselőtől, fenntartja-e a módosító javaslatát, mert ha igen, akkor megszavaztatja.

G e r é b i  Ákos képviselő jelzi, Polgármester úr által elmondottakat elfogadja, és nem tartja fenn a javaslatát.

M i c h l  József polgármester további hozzászólás hiányában, szavazásra bocsátja a határozati javaslatot
Tata Város Önkormányzat Képviselő-testülete

1.)	szándékát fejezi ki, hogy meg kívánja vásárolni a tatai 1363/99 hrsz.-ú ingatlant 60.000.000.-Ft vételáron, továbbértékesítési céllal.
2.)	Felhatalmazza a polgármestert, hogy az adásvétellel kapcsolatos tárgyalásokat folytassa le.

melyet, a képviselő-testület jelenlévő 11 tagja, 10 igen szavazattal, 1 tartózkodással elfogad, és a következő határozatot hozza:

Tata Város Önkormányzat Képviselő-testületének
375/2013. (VII.12.)  Tata Kt. határozata
A tatai 1363/99 hrsz.-ú (Fényes-fasor mentén lévő terület) ingatlannal kapcsolatos döntés meghozataláról

Tata Város Önkormányzat Képviselő-testülete

1.)	szándékát fejezi ki, hogy meg kívánja vásárolni a tatai 1363/99 hrsz.-ú ingatlant 60.000.000.-Ft vételáron, továbbértékesítési céllal.

2.)	Felhatalmazza a polgármestert, hogy az adásvétellel kapcsolatos tárgyalásokat folytassa le.

Határidő: értesítésre: 2013. július 31.
                 2. pont esetén: 2013. szeptember 15.
Felelős:   Michl József polgármester
                dr. Kórósi Emőke jegyző

2.	N a p i r e n d :
 
          A Tatai Református Egyházközséggel együttműködési megállapodás megkötése
          Előterjesztő:  Michl József polgármester
          Előadó:  dr. Fogarasi Richárd  városüzemeltetési és vagyongazdálkodási csoportvezető
               
A napirend tárgyalásán jelen van: dr. Márkus Mihály, nyugalmazott püspök-
lelkipásztor, Illés Dániel a Tatai Református Gimnázium igazgatója és dr. Kálmán Attila Tatai Református Gimnázium nyugalmazott, címzetes iskolaalapító igazgató.

M i c h l  József polgármester köszönti dr. Márkus Mihály nyugalmazott püspök-lelkipásztor urat, Illés Dániel igazgató urat, és dr. Kálmán Attilát nyugalmazott, címzetes iskolaalapító igazgatót.
Megköszöni a Református Egyházközség hozzáállását a felvetett ötlethez, hiszen  a korábbi beszélgetésekor is fogadókészséget mutattak. Püspök úrral  korábban is több alkalommal tárgyalt arról, mi lenne, ha közösen építenének egy olyan tornacsarnokot a városban, amit ők is ki tudnak használni, és az önkormányzatnak is megoldja a problémáját, a TAC-nak pedig lesz egy új otthona, amit a kézilabda tatai szerepléséhez méltóan, önálló csarnokban tudnának folytatni, természetesen további sportágakkal együtt. Elmondja, a   hármas felállás azt a biztonságot adhatja, hogy a fenntartása is biztosítható ennek a komoly méretű csarnoknak, ami a város méretéhez képest valóban nagy lehetőséget hordoz egyéb rendezvények szempontjából is. Ehhez a Református Egyházközség azt a javaslatot fogalmazta meg, hogy mintegy 150 MFt értékű csomagban hozzá tudnának járulni ehhez a tervhez. Ebből egy ingatlanvásárlásával, - volt zeneiskola épülete - amit az önkormányzatnak a költségvetésben át kell strukturálni, hogy az onnan befolyó pénzt be tudja ide forgatni, illetve egy használati szerződés keretében mintegy 90 MFt-os összeggel pedig megváltaná a csarnok örökös használati jogát a testnevelés órákra vonatkozóan. Erre készült el az együttműködési megállapodás-tervezet, melyet a pénzügyi és városfejlesztési bizottság a tegnapi rendkívüli ülésén tárgyalt meg, és abban maradtak, hogy legyen I. olvasat, hasonlóan az előző témához. Ezt fenntartva, kéri az új határozati javaslat elfogadását, mely a kivetítőn már látható.
Kérdés nem lévén, megkéri a pénzügyi és városfejlesztési bizottság elnökét, ismertesse a bizottság véleményét.

B o r s ó  Tibor képviselő, a pénzügyi és városfejlesztési bizottság elnöke tájékoztatja a képviselő-testületet, hogy pontosították a szó szerinti használatokat, a szerződésekben lévő megfogalmazásokat. Két részből áll az előterjesztés, az a.) része az önerő biztosítása a sportcsarnokra, a b.) része pedig az a szerződési kötelezettség, amit a Kálvária úti Óvoda fenntartásának átadásával kötött az önkormányzat. Végleges döntést nem szerettek volna hozni, de Jegyző asszony javaslatára fogalmazódott meg ez a határozati javaslat, melyet a bizottság jelenlévő 5 tagja, 4 igen szavazattal, 1 tartózkodással elfogadásra javasol.

M i c h l  József polgármester hozzászólás, vélemény hiányában, szavazásra bocsátja az új határozati javaslatot,
Tata Város Önkormányzat Képviselő-testülete:
1.)	Tervezetként elfogadja, és tárgyalásra alkalmasnak találja az előterjesztés 1. sz. mellékletét képező, a Tatai Református Egyházközséggel és a Tatai Református Gimnáziummal kötendő együttműködési megállapodást, továbbá felkéri a polgármestert, hogy az együttműködési megállapodás végleges változatának elfogadásához dolgozza ki a projekt önerejének biztosításához kapcsolódó részanyagot, és egyeztessen a használóval a rezsi költségek számításának módjára vonatkozóan.
2.)	Elfogadja az előterjesztés 2. sz. mellékletét képező, a Tatai Református Egyházközséggel kötendő megállapodást, és felhatalmazza a polgármestert annak aláírására.
3.)	A Tata, Kálvária utca 5. szám alatti ingatlan felújítására az 2013. és a 2014. évben 5.000.000.- 5.000.000.-Ft-ot biztosít.
4.)	Felkéri a polgármestert, hogy a költségvetési rendelet soron következő módosításakor gondoskodjon a 2013. évi előirányzat – 5.000.000.-Ft - átvezetéséről a felhalmozási tartalék terhére. A 2014. évi előirányzatot  
-	5.000.000.-Ft - a jövő évi költségvetési rendelet összeállításakor 
	tervezze be, továbbá a Tata, Kálvária utca 5. szám alatti ingatlan felújítására vonatkozó műszaki tartalmat határozza meg, és azt terjessze a Képviselő-testület elé.

melyet a képviselő-testület 11 jelenlévő tagja, 10 igen szavazattal, 1 tartózkodással elfogad, és a következő határozatot hozza:

Tata Város Önkormányzat Képviselő-testületének
376/2013. (VII.12.)  Tata Kt. határozata
A Tatai Református Egyházközséggel kötendő együttműködési megállapodásról

Tata Város Önkormányzat Képviselő-testülete:
1.)	Tervezetként elfogadja, és tárgyalásra alkalmasnak találja az előterjesztés 1. sz. mellékletét képező, a Tatai Református Egyházközséggel és a Tatai Református Gimnáziummal kötendő együttműködési megállapodást, továbbá felkéri a polgármestert, hogy az együttműködési megállapodás végleges változatának elfogadásához dolgozza ki a projekt önerejének biztosításához kapcsolódó részanyagot, és egyeztessen a használóval a rezsi költségek számításának módjára vonatkozóan.
2.)	Elfogadja az előterjesztés 2. sz. mellékletét képező, a Tatai Református Egyházközséggel kötendő megállapodást, és felhatalmazza a polgármestert annak aláírására.
3.)	A Tata, Kálvária utca 5. szám alatti ingatlan felújítására az 2013. és a 2014. évben 5.000.000.- 5.000.000.-Ft-ot biztosít.
4.)	Felkéri a polgármestert, hogy a költségvetési rendelet soron következő módosításakor gondoskodjon a 2013. évi előirányzat – 5.000.000.-Ft - átvezetéséről a felhalmozási tartalék terhére. A 2014. évi előirányzatot  
a.	5.000.000.-Ft - a jövő évi költségvetési rendelet összeállításakor 
	tervezze be, továbbá a Tata, Kálvária utca 5. szám alatti ingatlan felújítására vonatkozó műszaki tartalmat határozza meg, és azt terjessze a Képviselő-testület elé.

Határidő: értesítésre: 2013. július 15.
                  1, 2. pont esetén: 2013. augusztus 31.
                  3., 4.pont esetén: a költségvetési rendelet soron következő 
módosítása, illetve a 2014. évi költségvetési rendelet 
tervezése
Felelős: Michl József polgármester
              dr. Kórósi Emőke jegyző

3.	N a p i r e n d :

          A tatai 15374/11 és a 15374/12 hrsz.-ú (Újhegyi Zsellér dűlő)   
ingatlanokkal kapcsolatos döntések meghozatala
          Előterjesztő: Michl József polgármester
          Előadó:          dr. Fogarasi Richárd városüzemeltetési és   vagyongazdálkodási  csoportvezető

M i c h l  József polgármester kérdés nem lévén, megkéri a pénzügyi és városfejlesztési bizottság elnökét, ismertesse a bizottság véleményét.

B o r s ó  Tibor képviselő, a pénzügyi és városfejlesztési bizottság elnöke tájékoztatja a testületet, hogy a bizottság  jelenlévő 5 tagja, egyhangú, 5 igen szavazattal elfogadásra javasolja a határozati javaslatot.

M i c h l  József polgármester hozzászólás, vélemény hiányában, szavazásra bocsátja az előterjesztés határozati javaslatát,
Tata Város Önkormányzat Képviselő-testülete

1.	a tatai 15374/11 és 15374/12 hrsz.-ú ingatlanokból a 118 m2 nagyságú terület megvételére összesen  359.346.-Ft-ot biztosít a felhalmozási tartalék terhére.
2.	Felkéri a polgármestert, hogy a költségvetési rendelet soron következő módosításakor gondoskodjon annak átvezetéséről.

melyet a képviselő-testület jelenlévő 11 tagja, egyhangú, 11 igen szavazattal elfogad, és a következő határozatot hozza:

Tata Város Önkormányzat Képviselő-testületének
377/2013. (VII.12.)  Tata Kt. határozata
A tatai 15374/11 és 15374/12 hrsz.-ú ingatlanokkal kapcsolatos döntések meghozataláról

Tata Város Önkormányzat Képviselő-testülete

1. a tatai 15374/11 és 15374/12 hrsz.-ú ingatlanokból a 118 m2 nagyságú terület megvételére összesen  359.346.-Ft-ot biztosít a felhalmozási tartalék terhére.
2.	Felkéri a polgármestert, hogy a költségvetési rendelet soron következő módosításakor gondoskodjon annak átvezetéséről.

Határidő: 2. pont esetén: a költségvetési rendelet soron következő 
                                          módosítása.
Felelős:   Michl József polgármester
                 dr. Kórósi Emőke jegyző

4.	N a p i r e n d :

          A Tata, Mindszenty tér 12. fsz. 2. szám alatti lakásra bérlőkijelölés 
          Előterjesztő: Michl József polgármester
          Előadó:          dr. Fogarasi Richárd városüzemeltetési és   vagyongazdálkodási  csoportvezető

A napirend tárgyalásán jelen van: dr. Laky Zoltán az Árpád-házi Szent Erzsébet Szakkórház és Rendelőintézet főigazgatója.

M i c h l  József polgármester köszönti dr. Laky Zoltán főigazgatót. Elmondja, az Árpád-házi Szakkórház és Rendelőintézet kérelmezte, hogy a megüresedett költségalapú bérlakást a rendeletünk alapján biztosítsuk a kórház számára.
Kérdés nem lévén, megkéri a pénzügyi és városfejlesztési bizottság elnökét, ismertesse a bizottság véleményét.

B o r s ó   Tibor képviselő, a pénzügyi és városfejlesztési bizottság elnöke tájékoztatja a testületet, hogy a bizottság jelenlévő 5 tagja, egyhangú, 5 igen szavazattal elfogadásra javasolja az előterjesztés határozati javaslatát.

M i c h l  József polgármester hozzászólás hiányában, szavazásra bocsátja az előterjesztés határozati javaslatát,
Tata Város Önkormányzat Képviselő-testülete a Tata, Mindszenty tér 12. fsz. 2. szám alatti költség alapú bérlakás bérlőjeként az Árpád-házi Szent Erzsébet Szakkórház és Rendelőintézet dolgozóját, Sztányi Orsolyát a kórházban betöltött munkakörének időtartamára kijelöli. 

melyet a képviselő-testület jelenlévő 11 tagja, egyhangú, 11 igen szavazattal elfogad, és a következő határozatot hozza:

Tata Város Önkormányzat Képviselő-testületének
378/2013. (VII.12.)  Tata Kt. határozata
a Mindszenty tér 12. fsz. 2. szám alatti lakás bérlőkijelölése

Tata Város Önkormányzat Képviselő-testülete a Tata, Mindszenty tér 12. fsz. 2. szám alatti költség alapú bérlakás bérlőjeként az Árpád-házi Szent Erzsébet Szakkórház és Rendelőintézet dolgozóját, Sztányi Orsolyát a kórházban betöltött munkakörének időtartamára kijelöli. 

Határidő: 2013. július 31.
Felelős:   Michl József polgármester
	      dr. Kórósi Emőke jegyző

5.	N a p i r e n d :

           A Tata, 3305/11 helyrajzi számú, „Jenő Malomhoz” vezető út 
 átvétele
           Előterjesztő:   Michl József polgármester
           Előadó:          dr. Fogarasi Richárd városüzemeltetési és  vagyongazdálkodási csoportvezető

M i c h l  József polgármester kérdés nem lévén, megkéri a pénzügyi és városfejlesztési bizottság elnökét, ismertesse a bizottság véleményét.

B o r s ó  Tibor képviselő, a pénzügyi és városfejlesztési bizottság elnöke tájékoztatja a testületet, hogy a bizottság jelenlévő 5 tagja, egyhangú, 5 igen szavazattal elfogadásra javasolja az előterjesztés határozati javaslatát.

M i c h l  József polgármester hozzászólás, vélemény hiányában, szavazásra bocsátja az előterjesztés határozati javaslatát,
Tata Város Önkormányzat Képviselő-testülete a 223/2010.(VI.30.) sz. határozatát az alábbiak szerint kiegészíti:
„- vállalja a tulajdonba adás érdekében, az állami vagyonnal való gazdálkodásról szóló 254/2007.(X.4.) Korm.rendelet 50. § d) pontja alapján a műemléki védettség kapcsán felmerülő jogszabályi kötelezettségek teljesítését,”

„- felhatalmazza a polgármestert és a jegyzőt az út átadására vonatkozó megállapodások aláírására és a nyilatkozatok megtételére.”

melyet a képviselő-testület jelenlévő 11 tagja, egyhangú, 11 igen szavazattal elfogad, és a következő határozatot hozza:

Tata Város Önkormányzat Képviselő-testületének
379/2013. (VII.12.)  Tata Kt. határozata
a Tata, 3305/11 hrsz-ú „Jenő Malomhoz” vezető út átvételéről

Tata Város Önkormányzat Képviselő-testülete a 223/2010.(VI.30.) sz. határozatát az alábbiak szerint kiegészíti:
„- vállalja a tulajdonba adás érdekében, az állami vagyonnal való gazdálkodásról szóló 254/2007.(X.4.) Korm.rendelet 50. § d) pontja alapján a műemléki védettség kapcsán felmerülő jogszabályi kötelezettségek teljesítését,”

„- felhatalmazza a polgármestert és a jegyzőt az út átadására vonatkozó megállapodások aláírására és a nyilatkozatok megtételére.”

Határidő: 2013. július 31.
Felelős:   Michl József polgármester
                Dr. Kórósi Emőke jegyző

6.	N a p i r e n d :

          Településrendezési szerződés az 1. sz. vasúti fővonal Biatorbágy –  
          Tata szakaszának rekonstrukciójával kapcsolatban
          Előterjesztő: Michl József polgármester
          Előadó:          Kiss Zsolt főépítész

M i c h l  József polgármester elmondja, az előterjesztés tárgyalásakor a pénzügyi és városfejlesztési bizottság elnökének javaslatára, bár nem szavazott erről külön a bizottság, de Jegyző asszony kiegészítette a határozati javaslatot, mely már a kivetítőn is látható.
Kérdés nem lévén, megkéri a pénzügyi és városfejlesztési bizottság elnökét, ismertesse a bizottság véleményét.

B o r s ó  Tibor képviselő, a pénzügyi és városfejlesztési bizottság elnöke tájékoztatja a testületet, a problémát az okozta a napirend tárgyalásánál, hogy a megállapodásban szerepel, hogy a melléklet csatolmányaként van a műszaki tartalom, amire a felkérést meg kell adni a tervezőknek. Ez a műszaki tartalom a vasút beruházás műszaki tartalmát jelenti, amit már ismernek féléve, háromnegyedéve, hiszen több fórumon is volt a városban erről tájékoztató. Nem tudta jól megfogalmazni javaslatát, ezért visszavonta azt, és mint műszaki, tervezési alapkoncepciót hiányolta az anyagból, hiszen Főépítész úr és Polgármester úr is a fórumokon ötletszerűen elmondta, hogy a beruházás kapcsán felszabaduló vasútnyomvonal területét a város közlekedésjavítására, főleg a Kertvárosi és az Agostyáni térség iparterület feltárására, illetve a Hollósi úti átjárás a Baji út felé kell hasznosítani.
A bizottság úgy döntött egyhangú, 5 igen szavazattal, hogy támogatja a beruházást, és a Jegyző asszony kompromisszumos javaslata lenne az, hogy a későbbiekben a bizottságnak, testületnek lehetősége legyen arra, hogy a kiegészítéseket menetközben be tudják illeszteni a készülő szabályozási tervbe. 

M i c h l  József polgármester elmondja, a cél az, hogy folyamatosan követhesse a bizottság, a testület is, hogy mi történik a projekttel.

 B r u n n e r  Sándor képviselő észrevétele, hogy a mai nap is a vasúti átjáróban 10 percet várt úgy, hogy 3 vonat ment el, de a vonatok között percekig semmi, és ez örök probléma, de reményeik szerint ezt előbb utóbb megoldja ez a beruházás.

M i c h l  József polgármester szerint is ez a probléma, biztos megoldásra kerül.

További hozzászólás hiányában, szavazásra bocsátja a kiegészített határozati javaslatot,
Tata Város Önkormányzat Képviselő-testülete - 317/2012.(VIII.30.) Tata Kt. határozatával összhangban - támogatja az 1. sz. vasúti fővonal Biatorbágy-Tata szakasz rekonstrukciójának előkészítését. Felhatalmazza a polgármestert a I/11‑205/2013 számú előterjesztés mellékletét képező településrendezési szerződés megkötésére azzal, hogy a Tervezési szerződés 4.2. pontját ki kell egészíteni az alábbiakkal:
- Tervező köteles a munka megkezdése előtt, a tervezési koncepciót és elveket a Képviselő-testülettel ismertetni, és az egyes tervezési munkafolyamatokat követően, a Képviselő-testület Pénzügyi és Városfejlesztési Bizottságát tájékoztatni azok eredményeiről.

melyet a képviselő-testület jelenlévő 11 tagja, egyhangú, 11 igen szavazattal elfogad, és a következő határozatot hozza:

Tata Város Önkormányzat Képviselő-testületének
380/2013. (VII.12.)  Tata Kt. határozata
a vasút-rekonstrukcióhoz kapcsolódó 
településrendezési szerződés megkötéséről

Tata Város Önkormányzat Képviselő-testülete - 317/2012.(VIII.30.) Tata Kt. határozatával összhangban - támogatja az 1. sz. vasúti fővonal Biatorbágy-Tata szakasz rekonstrukciójának előkészítését. Felhatalmazza a polgármestert a I/11‑205/2013 számú előterjesztés mellékletét képező településrendezési szerződés megkötésére azzal, hogy a Tervezési szerződés 4.2. pontját ki kell egészíteni az alábbiakkal:
- Tervező köteles a munka megkezdése előtt, a tervezési koncepciót és elveket a Képviselő-testülettel ismertetni, és az egyes tervezési munkafolyamatokat követően, a Képviselő-testület Pénzügyi és Városfejlesztési Bizottságát tájékoztatni azok eredményeiről.

Határidő: 2013. szeptember 30.
Felelős:   Michl József polgármester

7.	N a p i r e n d :

         	A Tatai Tanuszoda üzemeltetése
          Előterjesztő: Michl József polgármester
          Előadó:         dr. Fogarasi Richárd városüzemeltetési és  vagyongazdálkodási csoportvezető

M i c h l  József polgármester elmondja, július 31-én lejár az a szerződés, melyet kötöttek erre az időszakra az üzemeltetővel, viszont július 8-án sikerült az MNV Zrt-vel egyeztetni, és látni lehet, mikor kerül sor a tulajdonba adásról szóló szerződés aláírására. Javaslata, hogy a képviselő-testület támogassa a szerződés meghosszabbítását, és ha az átvételről szóló szerződést megkaptuk, a közbeszerzés kiírásra kerül.
Kérdés nem lévén, megkéri a pénzügyi és városfejlesztési bizottság elnökét, ismertesse a bizottság véleményét. 

B o r s ó  Tibor képviselő, a pénzügyi és városfejlesztési bizottság elnöke tájékoztatja a testületet, hogy a bizottsági ülésen vetődött fel a határidőnek, szeptember 30-ról történő módosítása december 31-re. Úgy gondolták, ez egy reális időpont, s az üzemeltetés évét sem törik meg. Bízik abban, hogy sikerül mielőbb kiírni a közbeszerzést, és 2014. január 1-től meg lehet oldani az üzemeltetést.
A  határozati javaslatot a jelenlévő 5 bizottsági tag, egyhangú, 5 igen szavazattal elfogadásra javasolja a képviselő-testület számára.

M i c h l  József polgármester hozzászólás hiányában, szavazásra bocsátja a határozati javaslatot 2013. december 31-ig történő meghosszabbítással,
Tata Város Önkormányzat Képviselő-testülete felhatalmazza a polgármestert, hogy az I/11-206/2013. számú előterjesztés 1. mellékletét képező szerződésmódosítást a KEREX-TATA Tanuszoda Kft-vel a Tata, belterület 17/4 hrsz.ú ingatlanon található Tata, belterület 17/4/A hrsz.ú Tanuszoda megnevezésű önálló építmény üzemeltetésére vonatkozóan aláírja azzal, hogy a szerződésmódosítás 1. pontjában a szerződés időtartamára vonatkozóan 2013. január 1. napjától 2013. december 31. napjáig terjedő időtartam szerepeljen.

melyet a képviselő-testület jelenlévő 11 tagja, egyhangú, 11 igen szavazattal elfogad, és a következő határozatot hozza:

Tata Város Önkormányzat Képviselő-testületének
381/2013. (VII.12.)  Tata Kt. határozata
A Tatai Tanuszoda üzemeltetéséről

Tata Város Önkormányzat Képviselő-testülete felhatalmazza a polgármestert, hogy az I/11-206/2013. számú előterjesztés 1. mellékletét képező szerződésmódosítást a KEREX-TATA Tanuszoda Kft-vel a Tata, belterület 17/4 hrsz.ú ingatlanon található Tata, belterület 17/4/A hrsz.ú Tanuszoda megnevezésű önálló építmény üzemeltetésére vonatkozóan aláírja azzal, hogy a szerződésmódosítás 1. pontjában a szerződés időtartamára vonatkozóan 2013. január 1. napjától 2013. december 31. napjáig terjedő időtartam szerepeljen.

Határidő: 2013. július 15.
Felelős:   Michl József polgármester
	      Dr. Kórósi Emőke jegyző

8.	N a p i r e n d :

          Állásfoglalás kialakítása a távhő szolgáltatási díjának   
          megállapításához
          Előterjesztő: Michl József polgármester
          Előadó:          dr. Fogarasi Richárd városüzemeltetési és        vagyongazdálkodási  csoportvezető
          
M i c h l  József polgármester tájékoztatja a képviselő-testületet, hogy a távhő törvény alapján a Magyar Energiahivatalnak kell minden év augusztus 31-ig előterjesztenie a döntést megalapozó javaslatot, melyhez be kell kérnie az önkormányzat véleményét. Most ezt kell megtenni.
Kérdés nem lévén, megkéri a pénzügyi és városfejlesztési bizottság elnökét, ismertesse a bizottság véleményét.

B o r s ó  Tibor képviselő, a pénzügyi és városfejlesztési bizottság elnöke elmondja, a bizottság jelenlévő 5 tagja, egyhangú, 5 igen szavazattal elfogadásra javasolja az előterjesztés határozati javaslatát.

M i c h l  József polgármester hozzászólás hiányában, szavazásra bocsátja az előterjesztés határozati javaslatát,
Tata Város Önkormányzat Képviselő-testülete:
1.	javasolja a Magyar Energia Hivatalnak, hogy a távhő ármegállapítás oly módon történjen, hogy: 
a)	Az árváltozás összességében ne terhelje túlzott mértékben a fogyasztókat, legfeljebb az infláció éves változásával azonos értékű legyen.
b)	Az Önkormányzat a közmű vagyon megőrzése, és további fejlesztése érdekében szükségesnek tartja, hogy:
•	a közösségi távhőszolgáltatás más egyéni fűtési megoldásokkal szemben versenyképes maradjon,
•	a szolgáltató tevékenysége ne lehetetlenüljön el, a távhőszolgáltatás továbbra is fenntartható legyen,
•	az árhatóság alkossa meg és tegye közzé a díjak, továbbá a távhőtermelés és szolgáltatás ártámogatása megállapításának módszertanát (árképlet), transzparens, kiszámítható működési környezetet teremtve ezáltal,
•	az 51/2011.(IX.30) NFM rendelet szerinti távhőszolgáltatási támogatás biztosítsa a szolgáltató rentábilis működését,
•	a távhőszolgáltatás díjának megállapításáról szóló 50/2011.(IX.30.) NFM rendelet 5. § (2) bekezdésében a jelenlegi 2% nyereségtényezővel szemben olyan mértéket célszerű megállapítani, mely ösztönzi az energia tárgyú beruházásokat.

2.	felkéri a polgármestert, hogy tájékoztassa a Magyar Energia Hivatalt az ármegállapítással kapcsolatos állásfoglalásról.

melyet a képviselő-testület jelenlévő 11 tagja, egyhangú, 11 igen szavazattal elfogad, és a következő határozatot hozza:

Tata Város Önkormányzat Képviselő-testületének
382/2013. (VII.12.)  Tata Kt. határozata
a  távhő ármegállapítással kapcsolatos állásfoglalásról

Tata Város Önkormányzat Képviselő-testülete:
1. javasolja a Magyar Energia Hivatalnak, hogy a távhő ármegállapítás oly módon történjen, hogy: 
a)	Az árváltozás összességében ne terhelje túlzott mértékben a fogyasztókat, legfeljebb az infláció éves változásával azonos értékű legyen.
b)	Az Önkormányzat a közmű vagyon megőrzése, és további fejlesztése érdekében szükségesnek tartja, hogy:
•	a közösségi távhőszolgáltatás más egyéni fűtési megoldásokkal szemben versenyképes maradjon,
•	a szolgáltató tevékenysége ne lehetetlenüljön el, a távhőszolgáltatás továbbra is fenntartható legyen,
•	az árhatóság alkossa meg és tegye közzé a díjak, továbbá a távhőtermelés és szolgáltatás ártámogatása megállapításának módszertanát (árképlet), transzparens, kiszámítható működési környezetet teremtve ezáltal,
•	az 51/2011.(IX.30) NFM rendelet szerinti távhőszolgáltatási támogatás biztosítsa a szolgáltató rentábilis működését,
•	a távhőszolgáltatás díjának megállapításáról szóló 50/2011.(IX.30.) NFM rendelet 5. § (2) bekezdésében a jelenlegi 2% nyereségtényezővel szemben olyan mértéket célszerű megállapítani, mely ösztönzi az energia tárgyú beruházásokat.

2. felkéri a polgármestert, hogy tájékoztassa a Magyar Energia Hivatalt az ármegállapítással kapcsolatos állásfoglalásról.

Határidő:	2013. július 31.
Felelős:	Michl József polgármester
		dr. Kórósi Emőke jegyző

9.	N a p i r e n d :

        	A tatai Angolpark rehabilitációja című projekthez kapcsolódó  együttműködési megállapodás  
          Előterjesztő: Michl József polgármester
          Előadó:          Lakos Zsuzsa projektkoordinátor

M i c h l  József polgármester kérdés nem lévén, megkéri a pénzügyi és városfejlesztési bizottság elnökét, ismertesse a bizottság véleményét.

B o r s ó  Tibor képviselő, a pénzügyi és városfejlesztési bizottság elnöke elmondja, a bizottság ülésén a szóhasználat miatt polemizáltak, mert a mellékletben úgy fogalmaztak, amennyiben a tervhez képest eltérés történik, akkor az önkormányzat ezt a forráskülönbözetet pótolja. A kérdés az volt, és a jelenlévő jogászok a bizottság tagjait megnyugtatták, amennyiben a tervhez képest nagyobb nagyságrendű kiegészítésre lesz szükség, akkor újra a képviselő-testület döntése szükséges. Ennek figyelembevételével az előterjesztés határozati javaslatát, a bizottság jelenlévő 5 tagja, egyhangú, 5 igen szavazattal elfogadásra javasolja.

M i c h l  József polgármester hozzászólás hiányában, szavazásra bocsátja a határozati javaslatot,
Tata Város Önkormányzat Képviselő- testülete 

1.)	Felhatalmazza a Polgármestert, hogy az I.11-207/2013.sz. előterjesztés mellékletét képező Konzorciumi együttműködési megállapodást aláírja.
2.)	A 11135. számú országos közút felújításához szükséges további 957 076,- Ft önerőt a felhalmozási tartalék terhére biztosítja. 
3.)	Felkéri a Polgármestert, hogy az előirányzat átvezetéséről a költségvetés soron következő módosításakor intézkedjen.

melyet a képviselő-testület jelenlévő 11 tagja, egyhangú, 11 igen szavazattal elfogad, és a következő határozatot hozza:

Tata Város Önkormányzat Képviselő-testületének
383/2013. (VII.12.)  Tata Kt. határozata
a tatai Angolpark rehabilitációja című projekthez kapcsolódó együttműködési megállapodásról

Tata Város Önkormányzat Képviselő- testülete 

1.)	Felhatalmazza a Polgármestert, hogy az I.11-207/2013.sz. előterjesztés mellékletét képező Konzorciumi együttműködési megállapodást aláírja.

2.)	A 11135. számú országos közút felújításához szükséges további 957 076,- Ft önerőt a felhalmozási tartalék terhére biztosítja. 

3.)	Felkéri a Polgármestert, hogy az előirányzat átvezetéséről a költségvetés soron következő módosításakor intézkedjen.

Határidő:	2013. július 31. illetve a 2013. évi költségvetési rendelet soron 
következő módosítása
Felelős:	Michl József polgármester
		dr. Kórósi Emőke jegyző

10.	N a p i r e n d :

Megállapodás megkötése az Angyal Patika környezetében kialakítható parkolóhelyekről
     Előterjesztő: Michl József polgármester
       Előadó:         Tene Gáborné városüzemeltetési ügyintéző

M i c h l  József polgármester kérdés nem lévén, megkéri a pénzügyi és városfejlesztési bizottság elnökét, ismertesse a bizottság véleményét.

B o r s ó  Tibor képviselő, a pénzügyi és városfejlesztési bizottság elnöke elmondja, a bizottság jelenlévő 5 tagja, egyhangú, 5 igen szavazattal elfogadásra javasolja az előterjesztés határozati javaslatát, a megállapodásban utcanevek változtatásával, ami megtörtént. 

M i c h l  József polgármester hozzászólás, vélemény hiányában szavazásra bocsátja a határozati javaslatot,
Tata Város Önkormányzat Képviselő-testülete az Angyal Patika tulajdonosával a várakozóhelyek kiépítésére vonatkozóan a I/11-201/2013. számú előterjesztés 3. sz. mellékletében szereplő megállapodást megköti, annak aláírására a polgármestert felhatalmazza.

melyet a képviselő-testület jelenlévő 11 tagja, egyhangú, 11 igen szavazattal elfogad, és a következő határozatot hozza:

Tata Város Önkormányzat Képviselő-testületének
384/2013. (VII.12.)  Tata Kt. határozata
Az Angyal Patikával kötendő megállapodásról

Tata Város Önkormányzat Képviselő-testülete az Angyal Patika tulajdonosával a várakozóhelyek kiépítésére vonatkozóan a I/11-201/2013. számú előterjesztés 3. sz. mellékletében szereplő megállapodást megköti, annak aláírására a polgármestert felhatalmazza.

Határidő: 2013. július 31.
Felelős:  Michl József polgármester
   dr. Kórósi Emőke jegyző

11.	N a p i r e n d :

Külső pénzügyi forrás bevonása az Európai Uniós projektekhez 
     Előterjesztő: Michl József polgármester 
     Előadó:         dr. Kórósi Emőke jegyző 
                           Lantainé Nagy Mária pénzügyi és városfejlesztési    
Irodavezető

M i c h l  József polgármester elmondja, több alkalommal foglalkozott a képviselő-testület e témával. A tegnapi pénzügyi és városfejlesztési bizottsági ülésen elmondottak szerint, a mai napon Alpolgármester úr, és a városüzemeltetési és vagyongazdálkodási csoportvezetője személyesen egyeztetett a Regionális Fejlesztési Finanszírozó Zrt. képviselőjével, illetve a jogászukkal. A kérésnek megfelelően, a levélben megfogalmazottak átvezetésre kerültek, és kiosztásra került az új szerződés-tervezet, mely a mai tárgyalás eredménye, dőlt betűvel van a változás megjelölve. Elmondja, a kijavított anyagot visszaküldték a Regionális Fejlesztési Finanszírozó Zrt. részére, a jogászuktól még visszajelzés nem érkezett, de javasolja, a képviselő-testület tárgyalja meg a napirendet. A határozati javasat 3. pontjához is visszajelzést várnak. Javaslata, amennyiben ma a szövegben megállapodnak, mint ahogy a tegnapi ülésen a pénzügyi és városfejlesztési bizottság is megállapodott, akkor a 3. pont fenntartásával kap felhatalmazást a szerződés aláírására.
Megadja dr. Fogarasi Richárd csoportvezetőnek a szót, hogy ismertesse a szerződés tartalmi részében történő változást. 

Dr. F o g a r a s i  Richárd csoportvezető jelzi, folyamatban van jelenleg a szerződés bank által történő revíziója. Azokat a fordulatokat alkalmazták, amelyekben ott megállapodtak, tehát valószínű ebben problémát nem fognak találni. 
A tegnap kiosztott anyaghoz képest némi pontosítást, finomítást kért a bank, melyet most ismertet.
Ez a kölcsönszerződés 1.3. pontját, 2.1. pontot, 4.1. pontot, 5.6. pontot, a 6.4. pontot, a 7.1.1. pontját érinti. 
Az 5.6. pontban az előzetes tájékoztatás szerint, a következő szövegrész kerülne a szerződésbe: Adós tudomásul veszi, hogy a jelen szerződés aláírását követően újabb kölcsön-, vagy hitelösszeget kizárólag Kölcsönadó előzetes hozzájárulásával vehet fel azzal, hogy Kölcsönadó csak alapos okkal, és akkor tagadhatja meg a hozzájárulását, ha az az újabb kölcsön, vagy hitelösszeg a jelen kölcsönszerződésből származó kölcsön visszafizetését veszélyezteti.  Ez egy elfogadható körülmény, és azt gondolják, ez így működhetne, és a bank is ezt látja. 
A jelzálogjog szerződésben a 12. pont 2. bekezdésében történt módosulás, kiegészítésre került az a mondat, hogy az ingatlan legalacsonyabb vételára megegyezik az ingatlan forgalmi értékével, hogy az ingatlan „aktuális” forgalmi értékével, és zárójelben meghatározták, hogy az aktuális forgalmi értéket a jelzálogjogosult által felkért Igazságügyi Szakértő állapítja meg.
A tegnapi bizottsági ülésen is jelezték, két szerződés az, ami a hitelfelvételhez, illetve a kölcsönfelvételhez tartozik, ugyanis a 110 MFt-os  jelzálog vagyonbiztosítékot elengedte a bank.

M i c h l  József polgármester kérdés nem lévén, megkéri a pénzügyi és városfejlesztési bizottság elnökét, ismertesse a bizottság véleményét.

B o r s ó   Tibor képviselő, a pénzügyi és városfejlesztési bizottság elnöke elmondja, a tegnapi bizottsági ülésen is sokat vitatkoztak az előterjesztés határozati javaslatain. A kivetítőn látható határozati javaslattal értettek egyet a jelenlévő 5 bizottsági tag, 3 igen szavazattal, 2 tartózkodással. A 2. határozati javaslatsoron a csoportvezető az önkormányzat érdekében pozitívan változtatott. A 3. pont nagyon fontos, s az volt a pénzügyi és városfejlesztési bizottság elve, hogy a 250 MFt-os fejlesztési hitelfelvétellel ne járjanak olyan kötelezettségek, amelyet jelenleg az életben nem szoktak kérni, legyen piaci, az önkormányzat részéről is járható szerződés. A három szerződés leszűkült kettőre, amivel úgy gondolja, az önkormányzat érdekeit figyelembe vették,  hiszen nincs az az életszerűtlenség, hogy amennyiben pici változtatás történik, rögtön felmondja a bank a szerződést. A lényeg az, hogy legyen tárgyalásos lehetőség a probléma kiküszöbölésére. Jelzi, általában a bankok a hitelek során minősítik a hitelfelvevőt, és a minősítésben a gazdasági számok, számviteli számok elég jelentős mértékben biztosítják azt, hogy a hitel visszafizetésére  sor kerül. A 3. pont elég komoly probléma, hiszen a Takarékszövetkezeti Bankkal a kötvényszerződésünkben van egy  olyan pont, amennyiben hitelt felvesz az önkormányzat mástól, az kedvezőbb kötelezettséggel rendelkezik a hiteladó bank számára, s ez nem egyezik meg a Takarékszövetkezeti Bank kötvényszerződésében foglalt garanciáival, akkor ő is ugyanazt kéri.
Itt a jelzálog kapcsán a kötvényünknek nincs konkrétan jelzálog fedezete, ez a kérdés tisztázására szól a határozati javaslat 3. pontja. Ez azért is fontos, hogy ne kelljen érvénybe léptetni a szerződés említett pontját, és kérték e nyilatkozat beszerzését, és akkor Polgármester úr aláírhatja a szerződést.

M i c h l  József polgármester jelezte már a 3. pontnál, hogy ez a levél már korábban elment, megkérték az egyetértő nyilatkozatot, illetve a mai napon személyesen is egyeztetett erről a Takarékszövetkezeti Bank Zrt. képviselőivel, és kérte, amennyiben lehet, küldjék vissza ezt a nyilatkozatot.

G e r é b i  Ákos képviselő hozzászólásában elmondja, tartózkodása elsősorban azért lesz, mert a 3. pont fontos feltétele lenne a Takarékszövetkezeti Bankkal kapcsolatos megállapodásnak, hiszen a forrásbiztosítás tekintetében alapvető kérdés számára, hogy a Takarékszövetkezeti Bank milyen álláspontot képvisel ebben. Korábban is jelezte, érdemes lett volna végiggondolni a kötvénykibocsátással kapcsolatos összeg, és ennek kiváltása kapcsán előállt helyzetben, hogy a saját számlavezető bankunkkal milyen módon lehetett volna megegyezni. Ez nem történt meg, de nyilván most nem is nagyon kerülhető ez ki, mert ebben a konstrukcióban a banknak nyilatkoznia kell, hogy milyen módon, milyen feltételekkel járul ehhez hozzá. Azt gondolja, nem lezárt még ez az ügy, és nem tudja elmondani most azt, hogy ez így elfogadható. 

M i c h l   József polgármester elmondja, természetesen saját számlavezető bankunkat is megkeresték még korábban ajánlatkéréssel, és ezzel is megkeresték, de nemleges választ adtak. Utólag küldött egy ajánlatot, amely reményei szerint a testület elé kerül, sőt azt kérte ma is a Takarékszövetkezeti Bank Zrt-től, amint a végleges adósságátvállalásról megszületik a szerződés kettőnk között, amit a Kellerrel is engedélyeztetni kell, ezért kicsit lassabb a folyamat, de remélhetőleg egy hónapon belül erre is sor kerül, és akkor ők is készen állnak az ajánlattal az önkormányzat felé. A közbeszerzési értékhatárt viszont meghaladja már ez a kamatösszeg, tehát mindenképpen új közbeszerzést kell kiírni. Ott az volt a probléma, hogy meg kellett határozni az összeget, amelyet fel kívánunk venni, de arra nem adott ajánlatot, utána pedig az egyszerűsítettre sem.

B o r s ó Tibor képviselő elmondja, a Takarékbank amíg az adósságkonszolidáció papíron nincs végigvezetve, és a tatai önkormányzat mint adós felé papíron nem ez a nagyságrendű összeg, hanem annak 50 %-a lesz, a bank pénzintézetekre vonatkozó jogszabályok alapján nem adhatott volna többet. Ha a papír meg van, a jelenlegi jogszabályoknak megfelelően hitelezhet az önkormányzat számára. Úgy értelmezi a határozati javaslat három pontját, hogy abból a 2. pont teljesült, a 3. pont még nem teljesült. Polgármester úr akkor tudja aláírni a hitelszerződést, amennyiben a bank az önkormányzat számára kedvező nyilatkozatot kiadja. Véleménye szerint, nyugodtan meg lehet szavazni, mert ha a bank kiadja a nyilatkozatot, akkor az önkormányzatnak nincsenek egyéb kötelezettségei a Takarékbank felé, a jelenleg fennálló kötvénnyel kapcsolatban. Bízik abban, hogy ez nem fogja megakadályozni, azokat a beruházásokat, amelyek már olyan stádiumban vannak, hogy a kivitelezési szerződés aláírására kerülhet sor egy-két héten belül, és megvalósulhatnak a 250 MFt-os hitelvállalásból. 

G e r é b i   Ákos képviselő változatlanul azt gondolja, függetlenül attól, hogy az állammal történő megállapodások jogilag még nem jutottak abba a stádiumba, hogy megvalósultnak tekinthetőek lennének, de ezek a pozíciók sokkal rosszabbak, mint amit a kötvénykibocsátás kapcsán önkormányzatunk kapott.  Elemi érdeke lett volna az önkormányzatnak, hogy megvizsgálja azt a kérdést, hogy a kötvénykibocsátásnak fix értéke van, ennek egy része visszavásárlásra kerül, de ez a keret változatlan konstrukcióval fennáll a Takarékbanknál, illetve az a fajta szerződés, amely néhány évvel ezelőtt megkötődött ennek kapcsán. Ismeri egyrészt azokat a szabályokat is, amelyek egy banknak az ügyfél limiteit meghatározza, de azt is tudja, ezek az ügyféllimitek nem közvetlen jogszabályban rögzítettek, és bizonyos belső szabályok és utasítások előírják, milyen módon lehet ezt megtenni. A pénzintézeti törvény sem írja elő azt, hogy egy-egy ügyfélnek milyen módon kell az ügyféllimitet meghatározni. Ez egyrészt a belső szabályzat kérdése, másrészt a felelős cenzúra szintje. 

M i c h l  József polgármester jelzi, Jegyző asszony javaslatára a határozati javaslat 2. pontját javítani kell a következő szövegrésszel: „a tárgyalásokon egyeztetett és a Képviselő-testület ülésén ismertetett módosításokkal”.

S z a v a z á s r a  bocsátja a határozati javaslatot,
1. Tata Város Önkormányzat Képviselő-testülete a 2. pontban foglaltak szerint elfogadja a Regionális Fejlesztési Finanszírozó Zrt. 2013. június 4-én kelt ajánlatát 250.000 E Ft fejlesztési célú hitel felvételére.
2. Felhatalmazza a polgármestert, hogy az Európai Uniós projektek megvalósításához 250.000 E Ft fejlesztési célú hitelfelvételére a – a tárgyalásokon egyeztetett és a Képviselő-testület ülésén ismertetett módosításokkal - kölcsönszerződést és jelzálogszerződést a Regionális Fejlesztési Finanszírozó Zrt-vel megkösse.
3. A szerződéskötést megelőzően az önkormányzat hitelfelvételéhez a Magyar Takarékszövetkezeti Bank Zrt. nyilatkozatát az önkormányzat és a pénzintézet között fennálló kötvényszerződésben foglaltaknak megfelelően be kell szerezni. 

melyet a képviselő-testület jelenlévő 11 tagja, 7 igen szavazattal, 2 nem szavazattal, 2 tartózkodással elfogad, és a következő határozatot hozza:

Tata Város Önkormányzat Képviselő-testületének
385/2013. (VII.12.)  Tata Kt. határozata
Az önkormányzat fejlesztési célú hitelfelvételéről

1. Tata Város Önkormányzat Képviselő-testülete a 2. pontban foglaltak szerint elfogadja a Regionális Fejlesztési Finanszírozó Zrt. 2013. június 4-én kelt ajánlatát 250.000 E Ft fejlesztési célú hitel felvételére.

2. Felhatalmazza a polgármestert, hogy az Európai Uniós projektek megvalósításához 250.000 E Ft fejlesztési célú hitelfelvételére a – a tárgyalásokon egyeztetett és a Képviselő-testület ülésén ismertetett módosításokkal - kölcsönszerződést és jelzálogszerződést a Regionális Fejlesztési Finanszírozó Zrt-vel megkösse.

3. A szerződéskötést megelőzően az önkormányzat hitelfelvételéhez a Magyar Takarékszövetkezeti Bank Zrt. nyilatkozatát az önkormányzat és a pénzintézet között fennálló kötvényszerződésben foglaltaknak megfelelően be kell szerezni. 

Határidő: 1. és 2. pont: 2013. augusztus 31.
	     3. pont: azonnal	
Felelős: Michl József polgármester
              dr. Kórósi Emőke jegyző

M i c h l  József polgármester jelzi, augusztus első napjaiban rendkívüli ülést kell összehívni, de amint meg van a tényleges dátum, értesíti a képviselőtársakat előre, s ha valakinek bármilyen akadályozása van, tegye meg, hogy jelez, mert akkor az időpontot esetleg módosítani tudják. A két ingatlanvásárlásról kellene akkor dönteni, illetve amennyiben szükséges, a külső pénzügyi forrással kapcsolatos anyagot is vissza kell hozni a testület elé. 

Más napirend nem lévén, a rendkívüli ülést 16.06 órakor befejezettnek nyilvánítja.

					Kmf.

M i c h l  József						dr. K ó r ó s i  Emőke
 polgármester 							  jegyző